ประกาศกรมการค้าต่างประเทศประกาศกรมการค้าต่างประเทศเรื่องแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนชั้นที่สุดกรณีการตอบโต้ทุ่มตลาดสินค้าหลอดภาพโทรทัศน์สีที่มีแหล่งกำเนิดจากประเทศมาเลเซียพ.ศ. ๒๕๔๘[๑] ด้วยคณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดเมื่อวันที่ ๑๙ กันยายน ๒๕๔๘ว่ามีการทุ่มตลาดและมีความเสียหายตามมาตรา ๑๙ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ ให้เรียกเก็บอากรตอบโต้การทุ่มตลาดสินค้าหลอดภาพโทรทัศน์สีตามพิกัดอัตราศุลกากรประเภทที่๘๕๔๐.๑๑ เฉพาะสินค้าหลอดภาพโทรทัศน์สีจอโค้ง ที่มีขนาด ๑๔ นิ้ว ๒๐ นิ้ว ๒๑ นิ้วและ ๒๕ นิ้ว และสินค้าหลอดภาพโทรทัศน์สีจอแบนที่มีขนาด ๒๑ นิ้วที่มีแหล่งกำเนิดจากประเทศมาเลเซียเพื่อขจัดความเสียหายที่เกิดจากการนำเข้าสินค้าทุ่มตลาดดังกล่าวเพื่อให้เป็นไปตามความในข้อ๑ ของกฎกระทรวง ฉบับที่ ๔ (พ.ศ. ๒๕๔๓)ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งกำหนดว่าเมื่อคณะกรรมการพิจารณาการทุ่มตลาดและการอุดหนุนมีคำวินิจฉัยเบื้องต้นหรือคำวินิจฉัยชั้นที่สุดเกี่ยวกับการไต่สวนการทุ่มตลาดหรือการอุดหนุนการยอมรับข้อเสนอ ทำข้อตกลงเพื่อระงับการทุ่มตลาดหรือการอุดหนุนการเพิกถอนความตกลงเพื่อระงับการทุ่มตลาดหรือการอุดหนุนหรือการยุติการเรียกเก็บอากรตอบโต้การทุ่มตลาดหรือการอุดหนุนอันเนื่องจากการทบทวนให้กรมการค้าต่างประเทศออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนการยอมรับหรือการเพิกถอนความตกลงและผลการทบทวน กรมการค้าต่างประเทศจึงออกประกาศไว้ดังต่อไปนี้ข้อ๑ การเปิดการไต่สวนเมื่อวันที่๒๓ มิถุนายน พ.ศ. ๒๕๔๗ กรมการค้าต่างประเทศได้ออกประกาศเปิดการไต่สวนการทุ่มตลาดและความเสียหายสำหรับสินค้าหลอดภาพโทรทัศน์สีที่มีแหล่งกำเนิดจากประเทศมาเลเซีย ตามคำขอของบริษัท ไทยซีอาร์ที จำกัดในฐานะอุตสาหกรรมภายในผู้ผลิตสินค้าหลอดภาพโทรทัศน์สี ตามมติคณะกรรมการพิจารณาการทุ่มตลาดและการอุดหนุนเมื่อวันที่ ๑๘ มิถุนายน พ.ศ. ๒๕๔๗และต่อมากรมการค้าต่างประเทศได้ดำเนินการไต่สวนการทุ่มตลาดและความเสียหายตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยปรากฏข้อเท็จจริงดังนี้๑.๑ สินค้าทุ่มตลาดสินค้าที่ประกาศไต่สวนคือสินค้าหลอดภาพโทรทัศน์สีตามพิกัดอัตราศุลกากรประเภทที่๘๕๔๐.๑๑ เฉพาะสินค้าหลอดภาพโทรทัศน์สีจอโค้ง (Conventional Cathode Ray Tubes)ที่มีขนาด ๑๔ นิ้ว ๒๐ นิ้ว ๒๑ นิ้ว และ ๒๕ นิ้ว และสินค้าหลอดภาพโทรทัศน์สีจอแบน (FlatCathode Ray Tubes) ที่มีขนาด ๒๑ นิ้วที่มีแหล่งกำเนิดจากประเทศมาเลเซีย๑.๒ ผู้มีส่วนได้เสีย๑.๒.๑ ผู้ผลิตหรือผู้ส่งออกในประเทศมาเลเซียได้แก่(๑) บริษัทSAMSUNG SDI (MALAYSIA)BHD หรือ บริษัท SAMSUNG SDI (M) BHD(๒) บริษัทCHUNGHWA PICTURE TUBES (MALAYSIA) SDN BHD(๓) ผู้ผลิตหรือผู้ส่งออกรายอื่นๆ นอกจาก (๑)และ (๒)๑.๒.๒ ผู้นำเข้าในไทย ได้แก่(๑) บริษัท เจวีซี อิเลคทรอนิกส์ (ประเทศไทย)จำกัด(๒) บริษัท เจวีซี แมนูแฟคเจอร์ริ่ง(ประเทศไทย) จำกัด(๓) บริษัท ทีซีแอล ทอมสัน อิเลคทรอนิกส์(ประเทศไทย) จำกัด(๔) บริษัท พานาโซนิค เอวีซี เน็ตเวิร์คส์(ประเทศไทย) จำกัด(๕) บริษัท เวิลด์ อิเลคทริค (ประเทศไทย)จำกัด(๖) บริษัท ไทยซัมซุง อิเลคโทรนิกส์ จำกัด(๗) รายอื่นๆ นอกจาก (๑) ถึง (๖)๑.๒.๓อุตสาหกรรมภายในที่ผลิตสินค้าหลอดภาพโทรทัศน์สีในฐานะผู้ผลิตสินค้าชนิดเดียวกันภายในประเทศมี๓ ราย คือ บริษัท ไทยซีอาร์ที จำกัด บริษัท ซีอาร์ที ดิสเพลย์ เทคโนโลยี จำกัดและบริษัท เอ็มที พิคเจอร์ ดิสเพลย์ (ไทยแลนด์) จำกัด ซึ่งบริษัท ไทยซีอาร์ทีจำกัด เป็นผู้ยื่นคำขอให้ไต่สวนการทุ่มตลาด มีปริมาณการผลิตคิดเป็นร้อยละ ๕๒ของปริมาณการผลิตรวมภายในประเทศของสินค้าชนิดเดียวกันจึงมีสถานะเป็นอุตสาหกรรมภายใน นอกจากนี้ บริษัท ไทยซีอาร์ที จำกัดได้ให้ความร่วมมือตอบแบบสอบถามครบถ้วนแล้ว๑.๒.๔ รัฐบาลของประเทศมาเลเซียในฐานะรัฐบาลของประเทศผู้ส่งออกสินค้าที่ถูกพิจารณา๑.๓ ระยะเวลาของข้อมูลที่ใช้ในการไต่สวน๑.๓.๑ ข้อมูลที่ใช้ในการพิจารณาการทุ่มตลาด คือข้อมูลในช่วงระยะเวลาตั้งแต่วันที่ ๑ เมษายน พ.ศ. ๒๕๔๖ ถึงวันที่ ๓๑ มีนาคม พ.ศ.๒๕๔๗๑.๓.๒ ข้อมูลที่ใช้ในการพิจารณาความเสียหาย คือข้อมูลในช่วงระยะเวลาตั้งแต่วันที่ ๑ มกราคม พ.ศ. ๒๕๔๔ ถึงวันที่ ๓๑ มีนาคม พ.ศ.๒๕๔๗ข้อ๒ การตรวจสอบข้อเท็จจริงของข้อมูลในระหว่างวันที่๒๔ ถึง ๒๕ พฤศจิกายน พ.ศ. ๒๕๔๗ และวันที่ ๑๙ ถึง ๒๕ ธันวาคม พ.ศ. ๒๕๔๗กรมการค้าต่างประเทศได้ส่งเจ้าหน้าที่เดินทางไปตรวจสอบข้อมูลข้อเท็จจริงที่ได้รับจากผู้ตอบแบบสอบถามณ ที่ทำการของอุตสาหกรรมภายใน ๑ ราย คือ บริษัท ไทยซีอาร์ที จำกัด และ ณที่ทำการของผู้ผลิต/ผู้ส่งออกในประเทศมาเลเซีย ๒ ราย คือ บริษัท SAMSUNG SDI (M) BHD และ บริษัท CHUNGHWA PICTURE TUBES (MALAYSIA) SDN BHD ตามลำดับ ซึ่งผลการตรวจสอบพบว่าข้อมูลของบริษัท ไทยซีอาร์ที จำกัดในส่วนที่เป็นสาระสำคัญตามแบบสอบถามของอุตสาหกรรมภายในมีความน่าเชื่อถือและยอมรับได้สำหรับผู้ผลิต/ผู้ส่งออกในมาเลเซียทั้งสองรายพบว่าข้อมูลส่วนใหญ่ที่ได้รับมีความถูกต้องตามหลักการทางบัญชีและสามารถอ้างอิงได้กับเอกสารต้นฉบับยกเว้นในประเด็นการชดเชยราคา (Rebate) ตามใบลดหนี้ (CreditNote)เนื่องจากเอกสารที่แสดงความเชื่อมโยงของยอดเงินที่โอนจ่ายคืนลูกค้ากับเอกสารใบลดหนี้ที่แสดงยอดการชดเชยราคาขาดความน่าเชื่อถือข้อ๓คำวินิจฉัยเบื้องต้นและการกำหนดมาตรการชั่วคราวเมื่อวันที่๑๘ กุมภาพันธ์ พ.ศ. ๒๕๔๘ คณะกรรมการพิจารณาการทุ่มตลาดและการอุดหนุนได้มีคำวินิจฉัยเบื้องต้นว่าสินค้าที่ถูกพิจารณามีการทุ่มตลาดและก่อให้เกิดความเสียหายแก่อุตสาหกรรมภายในดังนั้น เพื่อป้องกันความเสียหายแก่อุตสาหกรรมภายในจากการนำเข้าสินค้าดังกล่าวจึงกำหนดให้ใช้มาตรการชั่วคราว โดยประกาศเรียกเก็บอากรชั่วคราวหรือหลักประกันการชำระอากรชั่วคราวสำหรับการนำเข้าสินค้าที่ถูกพิจารณาดังนี้๑) บริษัท SAMSUNG SDI (MALAYSIA) BHD หรือ บริษัทSAMSUNG SDI (M) BHD ให้เรียกเก็บในอัตราร้อยละ ๔.๙๔ ของราคาซี.ไอ.เอฟ.๒) บริษัท CHUNGHWA PICTURE TUBES (MALAYSIA)SDN BHD ให้เรียกเก็บในอัตราร้อยละ ๗.๐๐ ของราคา ซี.ไอ.เอฟ.๓) ผู้ผลิต/ผู้ส่งออกรายอื่นให้เรียกเก็บในอัตราร้อยละ ๗.๐๐ ของราคา ซี.ไอ.เอฟ.ทั้งนี้ให้ใช้มาตรการชั่วคราวดังกล่าวเป็นระยะเวลา ๔ เดือน นับตั้งแต่วันที่ ๒๖กุมภาพันธ์ พ.ศ. ๒๕๔๘ เป็นต้นไป และเพื่อประโยชน์สาธารณะจึงให้ยกเว้นการใช้มาตรการสำหรับการนำเข้ามาผลิตเพื่อส่งออกภายใต้กฎหมายว่าด้วยการนิคมอุตสาหกรรมแห่งประเทศไทยกฎหมายว่าด้วยการส่งเสริมการลงทุน และกฎหมายว่าด้วยศุลกากรข้อ๔การยื่นข้อเท็จจริงและแสดงความคิดเห็นในการกำหนดมาตรการชั่วคราวประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓กำหนดให้ผู้มีส่วนได้เสียสามารถยื่นคำขอข้อเท็จจริงที่ใช้ในการกำหนดมาตรการชั่วคราวรวมทั้งการยื่นแสดงความคิดเห็นได้โดยเมื่อวันที่ ๙ มีนาคม พ.ศ. ๒๕๔๘ กรมการค้าต่างประเทศได้จัดส่งเอกสารฉบับเปิดเผยของข้อมูล/ข้อเท็จจริงที่ใช้เป็นฐานในการกำหนดมาตรการชั่วคราวให้ผู้มีส่วนได้เสียที่ร่วมมือในกระบวนการไต่สวนทราบเพื่อเปิดโอกาสให้แสดงความคิดเห็นและข้อโต้แย้งรวมทั้งแสดงความจำนงขอแถลงการณ์ด้วยวาจา (Hearing) ซึ่งมีผู้ให้ข้อคิดเห็นและข้อโต้แย้งต่อข้อมูลฉบับเปิดเผยฯและขอแถลงการณ์ด้วยวาจา ๒ ราย ได้แก่ ผู้ผลิต/ส่งออกในประเทศมาเลเซีย ๑ รายและผู้นำเข้า ๑ ราย สรุปได้ดังนี้๑) บริษัท SAMSUNG SDI (M) BHD โต้แย้งว่าการคำนวณส่วนเหลื่อมการทุ่มตลาดของบริษัทฯที่ไม่นำข้อมูลการหักการชดเชยราคามาคำนวณนั้นไม่เป็นธรรมเนื่องจากไม่ได้ใช้ราคาขายที่แท้จริงของบริษัทฯจึงทำให้ส่วนเหลื่อมการทุ่มตลาดสูงเกินจริง๒) บริษัท ซัมซุงอิเลคโทรนิกส์ จำกัดโต้แย้งว่าความเสียหายของอุตสาหกรรมภายในไม่ได้เกิดจากการนำเข้าแต่เกิดจากขนาดการผลิตที่เล็กและการไม่มีเทคโนโลยีเป็นของตนเอง ทำให้ต้นทุนสูงและไม่สามารถแข่งขันกับสินค้านำเข้าได้กรมการค้าต่างประเทศได้มีข้อชี้แจงต่อประเด็นต่างๆข้างต้นว่า การไม่นำข้อมูลการชดเชยราคามาคำนวณในการไต่สวนการทุ่มตลาดขั้นต้นเนื่องจากเอกสารที่แสดงความเชื่อมโยงของยอดเงินที่โอนจ่ายเป็นการชดเชยราคาและเอกสารใบลดหนี้ขาดความน่าเชื่อถือรวมทั้งไม่มีหลักฐานที่แสดงหลักการในการให้การชดเชยราคากับลูกค้าส่วนประเด็นความเสียหายของอุตสาหกรรมภายในนั้นกรมการค้าต่างประเทศได้พิจารณาตามหลักการที่กฎหมายกำหนดไว้รวมทั้งได้คำนึงถึงประโยชน์สาธารณะจากการกำหนดมาตรการประกอบกัน จึงได้เสนอให้ยกเว้นการใช้มาตรการสำหรับการนำสินค้าที่ถูกพิจารณาเข้ามาผลิตเพื่อส่งออกภายใต้กฎหมายว่าด้วยการนิคมอุตสาหกรรมแห่งประเทศไทยกฎหมายว่าด้วยการส่งเสริมการลงทุน และกฎหมายว่าด้วยศุลกากรข้อ๕การแจ้งข้อมูลและข้อเท็จจริงที่ใช้เป็นพื้นฐานในการไต่สวนชั้นที่สุดกรมการค้าต่างประเทศได้นำข้อคิดเห็นและข้อโต้แย้งผลการไต่สวนขั้นต้นและผลการตรวจสอบข้อเท็จจริงของข้อมูลมาประกอบการพิจารณาไต่สวนชั้นที่สุดโดยได้รับการชี้แจงและแสดงข้อมูลหลักฐานเพิ่มเติมจากบริษัท SAMSUNG SDI (M) BHD ในประเด็นการชดเชยราคาประกอบด้วยคำอธิบายขั้นตอน/กระบวนการการชดเชยราคากับลูกค้าโดยละเอียดและหนังสือจากลูกค้ายืนยันว่าบริษัทฯ มีการให้ค่าชดเชยราคาจริงจึงนำข้อมูลดังกล่าวมาพิจารณา และตรวจสอบพบว่าราคาเฉลี่ยสุทธิของรายการขายทั้งหมดที่มีการชดเชยราคามิได้ต่ำกว่าราคาเฉลี่ยของรายการขายที่ไม่มีการชดเชยราคาจึงเชื่อได้ว่าการขายโดยมีการชดเชยราคาเป็นรูปแบบปกติสำหรับลูกค้าบางรายของบริษัทซึ่งแตกต่างจากการขายให้ลูกค้าอื่นๆ เพียงวิธีการชำระราคาเท่านั้นจึงได้ยอมรับข้อมูลการชดเชยราคาของบริษัท SAMSUNG SDI (M) BHD โดยคำนวณส่วนเหลื่อมการทุ่มตลาดสำหรับบริษัทฯ ได้เท่ากับร้อยละ ๑.๓๓ของราคา ซี.ไอ.เอฟ. ทำให้ไม่อยู่ในเกณฑ์ที่จะใช้มาตรการได้(ต่ำกว่าเกณฑ์ขั้นต่ำร้อยละ ๒ ของราคา ซี.ไอ.เอฟ.) และเมื่อวันที่ ๖ กรกฎาคม พ.ศ.๒๕๔๘กรมการค้าต่างประเทศได้ส่งร่างผลการไต่สวนชั้นที่สุดแจ้งรายละเอียดข้อมูลและข้อเท็จจริงที่ใช้เป็นพื้นฐานในการพิจารณาวินิจฉัยผลชั้นที่สุดให้ผู้มีส่วนได้เสียทราบและมีโอกาสแสดงข้อคิดเห็น/ข้อโต้แย้งภายในวันที่๒๐ กรกฎาคม พ.ศ. ๒๕๔๘ ปรากฏว่ามีผู้แสดงข้อคิดเห็น ๑ ราย คือ บริษัท ไทยซีอาร์ทีจำกัด (อุตสาหกรรมภายใน) โดยมีประเด็นข้อคิดเห็นและข้อโต้แย้งต่อร่างผลการไต่สวนชั้นที่สุดสรุปได้ว่าบริษัท ไทยซีอาร์ที จำกัด ไม่เห็นด้วยกับการยอมรับข้อมูลการชดเชยราคาของบริษัทSAMSUNG SDI (M) BHD มาคำนวณและทำให้ส่วนเหลื่อมการทุ่มตลาดลดลงจนต่ำกว่าเกณฑ์การใช้มาตรการว่าข้อมูลการชดเชยราคาของบริษัท SAMSUNG SDI (M) BHD มีความน่าสงสัยถึงความมีอยู่จริงและความสมเหตุผลทางธุรกิจกรมการค้าต่างประเทศได้มีข้อชี้แจงในประเด็นข้างต้นว่าจากการตรวจสอบเอกสารหลักฐานที่บริษัท SAMSUNG SDI (M) BHD แสดงตั้งแต่การสั่งซื้อจนถึงการชำระราคาและการชดเชยราคา พบว่า บริษัทฯมีการขายโดยให้มีการชดเชยราคากับลูกค้ารายใหญ่รายหนึ่งจริงโดยปฏิบัติมาเป็นระยะเวลานานแล้ว นอกจากนี้บริษัทฯยังให้มีการชดเชยราคาในสัดส่วนที่สูงเมื่อเทียบกับการขายทั้งหมดเมื่อกรมการค้าต่างประเทศได้ตรวจสอบราคาเฉลี่ยสุทธิหลังหักค่าชดเชยราคาของรายการขายทั้งหมดที่มีการให้การชดเชยราคาแล้วพบว่ามิได้ต่ำกว่าราคาเฉลี่ยของรายการขายอื่นที่ไม่มีการให้การชดเชยราคาจึงเชื่อว่าการขายโดยให้การชดเชยราคาของบริษัทดังกล่าวเป็นการขายรูปแบบหนึ่งที่ไม่ได้ส่งผลให้ราคาขายสุทธิเบี่ยงเบนไปจากรายการขายปกติอื่นๆข้อ๖ ผลการไต่สวนชั้นที่สุดกรมการค้าต่างประเทศได้นำข้อคิดเห็นและข้อโต้แย้งต่างๆที่ได้รับและที่ได้รับเพิ่มเติมรวมทั้งผลการตรวจสอบข้อเท็จจริงมาใช้เป็นฐานในการจัดทำรายงานสรุปผลการไต่สวนการทุ่มตลาดชั้นที่สุดเสนอต่อคณะกรรมการพิจารณาการทุ่มตลาดและการอุดหนุนเพื่อพิจารณาวินิจฉัยเมื่อวันที่๑๙ กันยายน พ.ศ. ๒๕๔๘ ซึ่งคณะกรรมการพิจารณาการทุ่มตลาดและการอุดหนุนได้พิจารณาแล้วมีความเห็นดังนี้๖.๑ ผลการไต่สวนการทุ่มตลาดในการคำนวณส่วนเหลื่อมการทุ่มตลาดสำหรับผู้ให้ความร่วมมือตอบแบบสอบถามกรมการค้าต่างประเทศจะพิจารณาข้อมูลตามแบบสอบถามที่ได้รับจากผู้ผลิต/ผู้ส่งออกแต่ละรายส่วนกรณีผู้ไม่ให้ความร่วมมือตอบแบบสอบถามและผู้ผลิต/ผู้ส่งออกรายอื่น ๆจะพิจารณารับฟังเพียงข้อเท็จจริงเท่าที่มีอยู่ ซึ่งเป็นไปตามมาตรา ๒๗ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยช่วงระยะเวลาของข้อมูลที่ใช้ในการไต่สวนการทุ่มตลาดคือ วันที่ ๑ เมษายนพ.ศ. ๒๕๔๖ ถึงวันที่ ๓๑ มีนาคม พ.ศ. ๒๕๔๗ ซึ่งมีผู้ผลิตหลอดภาพโทรทัศน์สี ๒รายที่ตอบแบบสอบถามครบถ้วนสมบูรณ์ คือ บริษัท SAMSUNG SDI (M) BHD และบริษัท CHUNGHWAPICTURE TUBES (MALAYSIA) SDN BHD โดยทั้งสองบริษัทนี้มีปริมาณการส่งออกสินค้าที่ถูกพิจารณามาประเทศไทยในปีพ.ศ. ๒๕๔๖ รวมทั้งสิ้น ๖.๖ ล้านหลอดเมื่อเทียบกับปริมาณการนำเข้าหลอดภาพโทรทัศน์สีทุกขนาดจากประเทศมาเลเซียจำนวน ๙.๐๔ล้านหลอด ตามสถิติกรมศุลกากรปริมาณนำเข้าสินค้าที่ถูกพิจารณาของผู้ผลิตมาเลเซียที่ให้ความร่วมมือจึงคิดเป็นร้อยละ๗๓ ของปริมาณนำเข้าหลอดภาพโทรทัศน์สีรวมทุกขนาด ดังนั้นข้อมูลที่ได้รับจากแบบสอบถามของผู้ผลิต/ผู้ส่งออกในประเทศมาเลเซียทั้ง ๒ รายจึงถือว่าเป็นตัวแทนของผู้ผลิต/ผู้ส่งออกในประเทศมาเลเซียทั้งหมดจากการพิจารณาข้อมูลตามแบบสอบถามของผู้ผลิต/ผู้ส่งออกในประเทศมาเลเซียทั้งสองรายดังกล่าวและข้อมูลที่ได้รับเพิ่มเติมหลังจากมีการประกาศผลการไต่สวนขั้นต้นพบว่าข้อมูลส่วนใหญ่ตามแบบสอบถามมีความถูกต้องอ้างอิงได้กับเอกสารต้นฉบับสามารถยอมรับได้สำหรับประเด็นการชดเชยราคาของบริษัท SAMSUNG SDI (M) BHD นั้น บริษัทฯ ได้ชี้แจงและเสนอหลักฐานในประเด็นดังกล่าวเพิ่มเติมจนมีความชัดเจนและสามารถยอมรับข้อมูลได้จึงได้ปรับการคำนวณส่วนเหลื่อมการทุ่มตลาดสำหรับบริษัทดังกล่าวในชั้นผลการไต่สวนในชั้นที่สุดส่วนบริษัท CHUNGHWA PICTURE TUBES (MALAYSIA) SDN BHD นั้นการชดเชยราคายังไม่สมบูรณ์เนื่องจาก บริษัทฯยังค้างจ่ายค่าชดเชยราคาดังกล่าวให้กับลูกค้า โดยบริษัทฯไม่ได้ชี้แจงหรือแสดงหลักฐานเพิ่มเติมหลังจากที่มีการประกาศผลการไต่สวนขั้นต้นผลการไต่สวนชั้นที่สุดจึงเป็นไปตามผลการไต่สวนขั้นต้นทั้งนี้รายละเอียดผลการไต่สวนชั้นที่สุดมีดังต่อไปนี้๖.๑.๑ บริษัท SAMSUNG SDI (M) BHD(๑) มูลค่าปกติคำนวณตามหลักเกณฑ์ตามมาตรา๑๕ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาขายภายในประเทศมาเลเซียตามแบบสอบถามซึ่งแยกตามขนาดและชนิดของสินค้า แล้วทอนเป็นราคาขาย ณ หน้าโรงงานถัวเฉลี่ยถ่วงน้ำหนักทั้งนี้ได้นำค่าชดเชยราคาจากใบลดหนี้มารวมในค่าใช้จ่ายสำหรับการหักทอนเป็นราคา ณหน้าโรงงานด้วยสำหรับขนาดและชนิดของสินค้าที่ไม่ได้ขายในประเทศมาเลเซียแต่มีการส่งออกมาประเทศไทยจะพิจารณามูลค่าปกติโดยปรับจากราคาขายภายในประเทศของรุ่นที่เทียบเคียงกันได้แล้วคำนวณเป็นราคาขายณ หน้าโรงงาน ตามวิธีการข้างต้น(๒) ราคาส่งออกคำนวณตามหลักเกณฑ์ตามมาตรา๑๔ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาส่งออกมาประเทศไทยตามแบบสอบถาม ซึ่งแยกตามขนาดและชนิดของสินค้าเช่นเดียวกับมูลค่าปกติแล้วทอนเป็นราคาส่งออกถัวเฉลี่ยถ่วงน้ำหนัก ณ หน้าโรงงาน โดยหักค่าใช้จ่ายต่างๆรวมทั้งการชดเชยราคาจากใบลดหนี้(๓) ส่วนเหลื่อมการทุ่มตลาดคำนวณตามหลักเกณฑ์ตามมาตรา๑๘ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยเปรียบเทียบระหว่างมูลค่าปกติตาม ๖.๑.๑ (๑) และราคาส่งออกตาม ๖.๑.๑(๒) ซึ่งเป็นราคา ณ ระดับการค้าเดียวกัน คือ ราคา ณหน้าโรงงานและในช่วงระยะเวลาเดียวกันคือ ช่วงระยะเวลาการไต่สวนการทุ่มตลาดรวมทั้งได้เปรียบเทียบแยกตามรุ่นของสินค้าและลักษณะของหลอดภาพที่เป็นหลอดเปล่า (Bare) และหลอดเปล่าที่มีการติดตั้งDeflection York แล้ว (ITC) เนื่องจากราคาและต้นทุนการผลิตสินค้าแต่ละชนิดมีความแตกต่างกันปรากฏส่วนเหลื่อมการทุ่มตลาดในอัตราร้อยละ๑.๓๓ ของราคา ซี.ไอ.เอฟ. ซึ่งต่ำกว่าเกณฑ์ขั้นต่ำตามกฎหมายคือ ร้อยละ ๒ของราคาซี.ไอ.เอฟ. (De Minimis)๖.๑.๒ บริษัท CHUNGHWA PICTURE TUBES (MALAYSIA) SDNBHD(๑) มูลค่าปกติคำนวณตามหลักเกณฑ์ตามมาตรา๑๕ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาขายภายในประเทศมาเลเซียตามแบบสอบถามซึ่งแยกตามขนาดและชนิดของสินค้า แล้วทอนเป็นราคาขาย ณหน้าโรงงานถัวเฉลี่ยถ่วงน้ำหนักทั้งนี้ไม่ได้นำการชดเชยราคาจากใบลดหนี้มารวมในค่าใช้จ่ายสำหรับการหักทอนเป็นราคาณ หน้าโรงงาน(๒) ราคาส่งออกคำนวณตามหลักเกณฑ์ตามมาตรา๑๔ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาส่งออกมาประเทศไทยตามแบบสอบถามซึ่งแยกตามขนาดและชนิดของสินค้าเช่นเดียวกับการคำนวณหามูลค่าปกติแล้วทอนเป็นราคาส่งออกถัวเฉลี่ยถ่วงน้ำหนัก ณ หน้าโรงงาน โดยหักค่าใช้จ่ายต่างๆ ยกเว้นการชดเชยราคาจากใบลดหนี้(๓) ส่วนเหลื่อมการทุ่มตลาดคำนวณตามหลักเกณฑ์ตามมาตรา๑๘ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยเปรียบเทียบระหว่างมูลค่าปกติตาม ๖.๑.๒ (๑) และราคาส่งออกตาม ๖.๑.๒(๒) ซึ่งเป็นราคา ณ ระดับการค้าเดียวกันคือราคา ณ หน้าโรงงานและในช่วงระยะเวลาเดียวกันคือช่วงระยะเวลาการไต่สวนการทุ่มตลาดรวมทั้งได้เปรียบเทียบแยกตามชนิดของสินค้าและตามลักษณะของหลอดภาพที่เป็นหลอดเปล่า(Bare) และหลอดเปล่าที่มีการประกอบ Deflection York แล้ว (ITC)เนื่องจากราคาและต้นทุนการผลิตสินค้าในแต่ละชนิดมีความแตกต่างกันปรากฏส่วนเหลื่อมการทุ่มตลาดในอัตราร้อยละ ๗.๐๐ ของราคา ซี.ไอ.เอฟ.๖.๑.๓ ผู้ผลิต/ผู้ส่งออกรายอื่นๆคำนวณตามหลักเกณฑ์ตามมาตรา๒๗ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒โดยใช้ข้อมูลข้อเท็จจริงเท่าที่มีอยู่และพิจารณาในอัตราสูงสุดของผู้ที่ให้ความร่วมมือบริษัทCHUNGHWAPICTURE TUBES (MALAYSIA)SDN BHD คือ ร้อยละ ๗.๐๐ ของราคา ซี.ไอ.เอฟ.เนื่องจากระดับการให้ความร่วมมือของผู้ผลิต/ผู้ส่งออกในมาเลเซียที่ตอบแบบสอบถามอยู่ในระดับสูงข้อ๗ ผลการพิจารณาความเสียหายคณะกรรมการได้วินิจฉัยความเสียหายเบื้องต้นตามหลักเกณฑ์ที่กำหนดในมาตรา ๑๙ มาตรา ๒๐ และมาตรา ๒๑ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยพิจารณาจากข้อมูลที่ได้รับตามแบบสอบถามของอุตสาหกรรมภายใน ๑ ราย คือบริษัท ไทยซีอาร์ที จำกัด และผู้นำเข้า ๖ ราย คือ บริษัท เจวีซี อิเลคทรอนิกส์(ประเทศไทย) จำกัด บริษัท เจวีซี แมนูแฟคเจอร์ริ่ง (ประเทศไทย) จำกัด บริษัททีซีแอล ทอมสัน อิเลคทรอนิกส์ (ประเทศไทย) จำกัด บริษัท พานาโซนิค เอวีซี เน็ตเวิร์คส์(ประเทศไทย) จำกัด บริษัท เวิล์ด อิเลคทริค (ประเทศไทย) จำกัด และบริษัท ไทยซัมซุงอิเลคโทรนิกส์ จำกัด ที่ตอบแบบสอบถามครบถ้วนรวมทั้งผู้ผลิต/ผู้ส่งออกในประเทศมาเลเซีย ๒ ราย คือ บริษัท SAMSUNG SDI (M) BHD และบริษัท CHUNGHWA PICTURE TUBES (MALAYSIA) SDN BHD โดยข้อมูลที่ใช้ในการพิจารณา คือ ข้อมูลในช่วง ๓ ปีย้อนหลัง (ปี พ.ศ. ๒๕๔๔ถึง พ.ศ. ๒๕๔๖) ช่วงระยะเวลาไต่สวนการทุ่มตลาด คือ วันที่ ๑ เมษายน พ.ศ. ๒๕๔๖ ถึง๓๑ มีนาคม พ.ศ. ๒๕๔๗ และช่วงเดียวกันก่อนช่วงระยะเวลาไต่สวนการทุ่มตลาด (๑ เมษายนพ.ศ. ๒๕๔๕ ถึง ๓๑ มีนาคม พ.ศ. ๒๕๔๖)ผลการพิจารณาความเสียหายเบื้องต้นปรากฏว่ามีความเสียหายอย่างสำคัญเกิดแก่อุตสาหกรรมภายในตามมาตรา ๑๙ (๑) ดังนี้๗.๑ปริมาณของสินค้าทุ่มตลาดและผลของการทุ่มตลาดที่มีต่อราคาของสินค้าชนิดเดียวกันในตลาดภายในประเทศ๗.๑.๑ ปริมาณการนำเข้าสินค้าทุ่มตลาดจากสถิติของกรมศุลกากรที่แสดงปริมาณนำเข้าหลอดภาพโทรทัศน์สีจากประเทศมาเลเซียหักด้วยปริมาณการนำเข้าจากบริษัทSAMSUNG SDI(M) BHD ซึ่งมีส่วนเหลื่อมการทุ่มตลาดต่ำกว่าเกณฑ์ขั้นต่ำพบว่ามีการนำเข้าในปริมาณสูงในช่วงปี พ.ศ. ๒๕๔๔ ถึง พ.ศ. ๒๕๔๕โดยการนำเข้าจากประเทศมาเลเซียยังคงสัดส่วนสูงที่สุดตั้งแต่ช่วงปี พ.ศ. ๒๕๔๔จนถึงช่วงระยะเวลาไต่สวนการทุ่มตลาด โดยมีสัดส่วนร้อยละ ๔๖ ถึง ๖๒ในขณะที่ปริมาณนำเข้าจากประเทศอื่นทั้งหมดรวมกัน มีสัดส่วนเพียงร้อยละ ๓๒ ถึง ๔๗ของช่วงระยะเวลาเดียวกัน อย่างไรก็ตามปริมาณสินค้านำเข้าลดลงเล็กน้อยในช่วงระยะเวลาไต่สวนการทุ่มตลาดเมื่อเปรียบเทียบกับช่วงระยะเวลาเดียวกันของปีก่อนแต่ก็ยังคงสัดส่วนที่สูงที่สุดตลอดระยะเวลาการพิจารณาความเสียหาย๗.๑.๒ผลกระทบของการทุ่มตลาดที่มีต่อราคาของสินค้าชนิดเดียวกันในตลาดภายในประเทศราคาสินค้าดังกล่าวของอุตสาหกรรมภายในได้รับผลกระทบจากการตัดราคาการกดราคาและการหยุดยั้งการขึ้นราคาโดยประเทศมาเลเซียมีการขายตัดราคาตั้งแต่ ๒๗๗ ถึง ๓๕๖ บาทต่อหลอด ระหว่างปี พ.ศ.๒๕๔๔ จนถึงช่วงระยะเวลาการไต่สวนการทุ่มตลาดและมีการกดราคาโดยพบว่าราคาเฉลี่ยของอุตสาหกรรมภายในมีแนวโน้มลดลงตลอดตั้งแต่ปีพ.ศ. ๒๕๔๔ เป็นต้นมาและจากการพิจารณาเปรียบเทียบราคาขายกับต้นทุนขายของอุตสาหกรรมภายในพบว่ามีการขายต่ำกว่าต้นทุน ในปี พ.ศ. ๒๕๔๖ และช่วงระยะเวลาการไต่สวนการทุ่มตลาดแสดงให้เห็นผลกระทบด้านราคาในลักษณะหยุดยั้งการขึ้นราคาไม่ให้สูงกว่าต้นทุน๗.๒ ผลกระทบของการทุ่มตลาดที่มีต่ออุตสาหกรรมภายในยอดจำหน่ายอุตสาหกรรมภายในมียอดจำหน่ายเพิ่มขึ้นในปีพ.ศ. ๒๕๔๕ ลดลงในปี พ.ศ. ๒๕๔๖และแม้จะมียอดจำหน่ายเพิ่มขึ้นในช่วงระยะเวลาไต่สวนการทุ่มตลาดแต่ก็ไม่สามารถเพิ่มขึ้นได้ในระดับเดียวกับปีพ.ศ. ๒๕๔๕กำไรอุตสาหกรรมภายในมีแนวโน้มของกำไรที่ลดลงโดยตลอดจากในปี พ.ศ. ๒๕๔๔ ที่มีกำไรมาเป็นขาดทุนในช่วงระยะเวลาไต่สวนการทุ่มตลาดผลผลิตปริมาณการผลิตของอุตสาหกรรมภายในมีแนวโน้มที่เพิ่มขึ้นเนื่องจากบริษัทได้มีการปรับตัวเพื่อลดต้นทุนโดยปรับปรุงกระบวนการผลิตและเพิ่มปริมาณการผลิตเพื่อให้เกิดการประหยัดต่อขนาดของต้นทุน(Economy ofScale) และเสริมสร้างความสามารถในการแข่งขันส่วนแบ่งตลาดอุตสาหกรรมภายในมีส่วนแบ่งการตลาดค่อนข้างคงที่เนื่องจากการขายมีแนวโน้มในทิศทางตามปริมาณความต้องการใช้ความสามารถในการผลิตความสามารถในการผลิตของอุตสาหกรรมภายในพิจารณาจากอัตราของผลผลิตที่ได้เทียบกับวัตถุดิบที่ใช้พบว่ามีแนวโน้มลดลงเล็กน้อยประมาณร้อยละ ๒ ของความสามารถในการผลิตที่มีอยู่เดิมผลตอบแทนการลงทุนอุตสาหกรรมภายในมีผลตอบแทนการลงทุนลดลงโดยตลอดการใช้กำลังการผลิตแนวโน้มของอัตราการใช้กำลังการผลิตของอุตสาหกรรมภายในเพิ่มขึ้นผลกระทบต่อราคาสินค้าในประเทศผลกระทบต่อราคาหลอดภาพโทรทัศน์สีในประเทศได้พิจารณาจากราคาขายเฉลี่ยของอุตสาหกรรมภายในซึ่งเป็นผู้ผลิตโทรทัศน์สีในประเทศที่ขายให้แก่ผู้ใช้พบว่ามีแนวโน้มลดลงตลอดในช่วงปี พ.ศ. ๒๕๔๔ ถึงช่วงระยะเวลาการไต่สวนการทุ่มตลาดกระแสเงินสดมีความผันผวนในทิศทางที่ลดลงสินค้าคงคลังอุตสาหกรรมภายในมีสินค้าคงคลังลดลงตลอดช่วงปีพ.ศ. ๒๕๔๔ ถึง พ.ศ. ๒๕๔๖ แต่เพิ่มขึ้นในช่วงระยะเวลาการไต่สวนการทุ่มตลาดการจ้างงานพิจารณาจากจำนวนแรงงานโดยอุตสาหกรรมภายในมีการจ้างแรงงานฝ่ายผลิตเพิ่มขึ้นในปี พ.ศ. ๒๕๔๔ถึงช่วงระยะเวลาการไต่สวนการทุ่มตลาด โดยบริษัทพยายามลดจำนวนพนักงานประจำลงและเพิ่มจำนวนพนักงานรับเหมาค่าจ้างแรงงานอัตราค่าจ้างแรงงานทางตรงเฉลี่ยต่อเดือนมีแนวโน้มเพิ่มสูงขึ้นเล็กน้อยอัตราการเจริญเติบโตจากปริมาณการขายในประเทศมีอัตราการเติบโตเฉลี่ยประมาณร้อยละ๑๗ ตามการเติบโตของอุปสงค์ภายในประเทศเฉพาะในปี พ.ศ. ๒๕๔๖มีปริมาณการขายซึ่งมีการเติบโตที่ติดลบ ร้อยละ ๑๒ จากการแข่งขันกับสินค้านำเข้าความสามารถในการระดมทุนหรือการลงทุนมีความสามารถในการลงทุนเนื่องจากในปี พ.ศ. ๒๕๔๕ อุตสาหกรรมภายในได้ระดมทุนเพิ่มจากสถาบันการเงินเพื่อนำไปลงทุนในบริษัทย่อยความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดมีความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดโดยมีการทุ่มตลาดจากจากประเทศมาเลเซียร้อยละ ๑.๓๓ ถึง ๗.๐๐ ของราคา ซี.ไอ.เอฟ.ซึ่งการทุ่มตลาดจากประเทศดังกล่าวส่งผลให้มีการนำเข้าหลอดภาพโทรทัศน์สีจากมาเลเซียเป็นปริมาณมาก๗.๓ การพิจารณาปัจจัยอื่นๆที่ก่อให้เกิดความเสียหายต่ออุตสาหกรรมภายใน๗.๓.๑ปริมาณการนำเข้าสินค้าชนิดเดียวกันจากประเทศอื่นจากสถิติของกรมศุลกากรพบว่าปริมาณการนำเข้าหลอดภาพโทรทัศน์สีจากประเทศอื่นรวมกันมีสัดส่วนร้อยละ๓๒ ถึง ๔๗ ในช่วงปี พ.ศ. ๒๕๔๔ จนถึงช่วงระยะเวลาการไต่สวนการทุ่มตลาดเมื่อเทียบกับปริมาณการนำเข้าสินค้าดังกล่าวจากประเทศมาเลเซียซึ่งมีสัดส่วนสูงกว่าจากทุกๆประเทศรวมกันตลอดช่วงระยะเวลาดังกล่าว คือร้อยละ ๕๓ ถึง ๖๘๗.๓.๒ ความต้องการใช้ภายในประเทศปริมาณการใช้สินค้าหลอดภาพโทรทัศน์สีภายในประเทศเพิ่มขึ้นตลอดในช่วงปีพ.ศ.๒๕๔๔ จนถึงช่วงระยะเวลาการไต่สวนการทุ่มตลาดดังนั้นความเสียหายที่เกิดขึ้นจึงมิได้มีสาเหตุมาจากการหดตัวของตลาดหรือการลดลงของอุปสงค์จากการพิจารณาข้างต้นสรุปได้ว่ามีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑)จากการนำเข้าสินค้าที่ถูกพิจารณาจากประเทศมาเลเซียข้อ๘ผลการวินิจฉัยของคณะกรรมการพิจารณาการทุ่มตลาดและการอุดหนุนเมื่อวันที่๑๙ กันยายน พ.ศ. ๒๕๔๘ คณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดว่าการนำเข้าสินค้าหลอดภาพโทรทัศน์สีที่มีแหล่งกำเนิดจากประเทศมาเลเซียมีการทุ่มตลาดและมีความเสียหายอย่างสำคัญที่เกิดแก่อุตสาหกรรมภายในตามพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยอาศัยอำนาจตามมาตรา ๔๙จึงกำหนดให้เรียกเก็บอากรตอบโต้การทุ่มตลาดในการนำเข้าสินค้าหลอดภาพโทรทัศน์สีตามพิกัดอัตราศุลกากรประเภทที่๘๕๔๐.๑๑ เฉพาะสินค้าหลอดภาพโทรทัศน์สีจอโค้งที่มีขนาด ๑๔ นิ้ว ๒๐ นิ้ว ๒๑ นิ้ว และ๒๕ นิ้ว และสินค้าหลอดภาพโทรทัศน์สีจอแบนที่มีขนาด ๒๑ นิ้วที่มีแหล่งกำเนิดจากประเทศมาเลเซียซึ่งผลิตจากผู้ผลิตรายต่างๆเพื่อขจัดความเสียหายที่เกิดจากการนำเข้าสินค้าดังกล่าว ในอัตราดังนี้๑) บริษัท SAMSUNG SDI (MALAYSIA) BHD หรือบริษัท SAMSUNGSDI (M) BHD ให้เรียกเก็บในอัตราร้อยละ ๐ ของราคา ซี.ไอ.เอฟ.เนื่องจากพบอัตราส่วนเหลื่อมการทุ่มตลาดร้อยละ ๑.๓๓ ซึ่งต่ำกว่าเกณฑ์ขั้นต่ำตามข้อ ๒ ของกฎกระทรวงพาณิชย์ เรื่องกำหนดเกณฑ์ในการยุติการพิจารณาตอบโต้การทุ่มตลาดและการอุดหนุน พ.ศ. ๒๕๔๕๒) บริษัท CHUNGHWA PICTURE TUBES (MALAYSIA) SDN BHD ให้เรียกเก็บในอัตราร้อยละ ๗.๐๐ ของราคา ซี.ไอ.เอฟ.๓) ผู้ผลิต/ผู้ส่งออกรายอื่นให้เรียกเก็บในอัตราร้อยละ ๗.๐๐ ของราคา ซี.ไอ.เอฟ.โดยให้เรียกเก็บอากรเป็นเวลา๕ ปี นับแต่วันที่ประกาศคณะกรรมการพิจารณาการทุ่มตลาดและการอุดหนุนมีผลบังคับใช้และเพื่อประโยชน์ต่ออุตสาหกรรมการส่งออกให้ยกเว้นมาตรการการตอบโต้การทุ่มตลาดสำหรับสินค้าที่นำเข้ามาผลิตเพื่อการส่งออกภายใต้กฎหมายว่าด้วยการนิคมอุตสาหกรรม กฎหมายว่าด้วยการส่งเสริมการลงทุนและกฎหมายว่าด้วยศุลกากรสำหรับอากรชั่วคราวหรือหลักประกันการชำระอากรชั่วคราวที่ได้เรียกเก็บไว้แล้วระหว่างที่มีการใช้มาตรการชั่วคราวให้ดำเนินการดังนี้๑) กรณีบริษัท CHUNGHWA PICTURE TUBES (MALAYSIA) SDNBHD และผู้ผลิต/ผู้ส่งออกรายอื่นๆที่มีอัตราอากรจากการไต่สวนชั้นที่สุดเท่ากับอัตราตามมาตรการชั่วคราวให้เรียกเก็บเป็นอากรตอบโต้การทุ่มตลาด๒) กรณีบริษัทSAMSUNG SDI (MALAYSIA) BHDหรือบริษัท SAMSUNG SDI (M) BHD ซึ่งผลการไต่สวนชั้นที่สุดพบว่ามีส่วนเหลื่อมการทุ่มตลาดต่ำกว่าเกณฑ์ร้อยละ ๒ นั้นให้คืนอากรชั่วคราวหรือหลักประกันการชำระอากรชั่วคราวที่ได้เรียกเก็บไว้ทั้งนี้หลักเกณฑ์และวิธีการยื่นคำขอรายละเอียดเกี่ยวกับข้อเท็จจริงที่ใช้ในการกำหนดอากรตอบโต้การทุ่มตลาดเป็นไปตามประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐มิถุนายน พ.ศ. ๒๕๔๓ประกาศณ วันที่ ๑๐ ตุลาคม พ.ศ. ๒๕๔๘ราเชนทร์พจนสุนทรอธิบดีกรมการค้าต่างประเทศฐิติพงษ์/ผู้จัดทำ๓๑ตุลาคม ๒๕๔๘[๑]ราชกิจจานุเบกษา เล่ม ๑๑๒ /ตอน พิเศษ ๑๑๘ ง/หน้า ๓๕/๒๑ ตุลาคม ๒๕๔๘